hu hu hu hu hu hu sv hu ru hu hu hu pt ca ca ca hu hu hu hu de hu en tr hu hu ca ceb hu nb en en pt de hu hu hu hu hu hu hu en en en en fr en it ru hu hu en ru sv en en en fr hu hu ru en hu en en fr fr en en de en en en en en en en en en it en en en en en en en pt en en en en de en en it it en en en en en en ru en en en en ro en en en en en en en it en en en en en en en en sv es es de en en en en hu hu hu hu en en hu hu fr en es hu hu en hu fr en en hu da en hu ca ca ca ca hu hu pl hu hu hu hu hu hu hu de hu hu hu hu hu hu hu hu hu en hu en hu hu en hu en hu hu hu tr hu hu hu hu hu hu id hu hu hu hu hu hu ceb ca hu en ceb hu hu hu nb en hu hu hu hu hu hu en ca hu es hu ca hu hu hu hu hu hu hu hu en en hu tr hu hu hu hu hu hu hu hu hu nb hu en hu hu hu hu es hu cs hu hu hu ca hu hu hu hu hu hu hu fr hu en hu hu hu hu hu hu en hu hu en hu hu hu hu en de hu hu hu hu hu hu hu hu hu hu hu hu hu hu hu hu hu en en hu hu hu hu hu hu en en hu hu hu hu hu hu hu en en hu hu hu hu hu en de hu hu hu hu hu hu en en hu hu hu hu hu en hu hu hu hu hu en en en hu hu hu hu hu en en hu hu hu fr hu en de hu hu hu hu hu hu en en hu hu hu hu hu de hu hu hu hu hu hu en en hu hu hu hu hu en hu hu hu hu hu en en hu hu hu hu hu en en hu hu hu hu hu en en hu hu hu hu hu hu hu en en hu hu hu hu hu hu en en hu hu hu hu hu hu en en hu hu hu en hu hu hu hu hu hu hu hu hu
kabaré / stand up comedy
zenés / operett / musical
Hozzájárulok az adataim kezeléséhez és elfogadom az Adatkezelési tájékoztatót.
Főkategória >DVD - külföldi >kaland / fantasy
Sorrend: Népszerűség szerint Név szerint (A-Z) Név szerint (Z-A) Ár szerint növekvő Ár szerint csökkenő Felvitel szerint (legutolsó az első) Felvitel szerint (legkorábbi az első)
Adéle és a múmiák rejtélye (1DVD)
1912-t írunk. Adéle Blanc-Sec, a rettenthetetlen ifjú riporternő ég a tettvágytól. Képes bármeddig elmenni azért, hogy véghezvigye céljait. Ha a helyzet úgy kívánja, akár Egyiptomig is elhajózik, hogy különféle méretű és formájú múmiákkal mérje össze erejét.
Mindeközben Párizs polgárain lassan eluralkodik a pánik! A Természettudományi Múzeum egyik emelvényén egy 136 millió éves pterodaktilusz tojás rejtélyes körülmények között kikel, az óriási ősmadár pedig folyamatos rettegésben tartja a várost.
Ám e szörnyeteg is kevés ahhoz, hogy Adéle Blanc-Sec kisasszony zavarba jöjjön, kinek meglepetésekben és izgalmakban bővelkedő kalandjai ekkor válnak csak igazán lélegzetelállítóvá...
Artúr király és a nők (1DVD) (Warner, pattintótokos) (karcos példány)
A gyűrűk ura népszerűségéhez is hozzájáruló fantasy
elemek szövik át a filmet, amely Artúr király legendáját meséli el azoknak
a nőknek a szemszögéből, akik spirituális erejükkel alakították Anglia sorsát
Az utolsó kijárat Brooklyn felé és A tanú teste
rendezője, Uli Edel csodálatos háromórás filmet készített Marion Zimmer
Viviane a legfőbb papnő, aki a terjedő kereszténység
mellett szeretné Avalon ősi vallását is megőrizni, Morgaine a
választott utódja, Morgause pedig hatalomvágyó bajkeverő, aki felborítani
igyekszik a Viviane által kialakított kényes egyensúlyt. Ők, Arthur
király, Merlin, a varázsló és még sokan mások a misztikus hangulatú Artúr
király és a nők főszereplői.
Camelot - Gawain és a Zöld Lovag (1DVD)
Az Artúr-legendák egyik legrégebbi története a Sir Gawain és a Zöld lovag legendája. Camelot királyságba újév napján tetőtől talpig zöldbe öltözött, zöld bőrű lovag érkezik egy fejszével a kezében. Kihívást intéz az egybegyűltekhez: bárki lecsaphatja a fejét a fejszével, de egy évvel és egy nappal később vállalnia kell a viszonzást. Sir Gawain, a Kerekasztal lovagja nem várja meg, amíg Artúr király felel a kihívásra, hanem vállalkozik a próbára. A Zöld Lovag azonban nem hal meg, amikor Gawain a fejét veszi, hanem emlékezteti a fogadalmára.
A lovag nem akar hitszegővé válni és egy év elteltével útnak indul, hogy felkutassa a Zöld Lovagot. Útközben ki kell állni a tisztaság és bátorság, a lovagiasság és szerelem legnagyobb próbatételeit…
Doctor Parnassus és a képzelet birodalma (2DVD) (limitált változat) (digipack)
A színházi társulatával utazó Dr. Parnassus páratlan lehetőséget kínál napjaink közönségének. Varázstükrén keresztül a földi realitásból a határtalan képzelet fantasztikus világába léphetnek át; választhatnak fény és öröm, vagy sötétség és bánat között.
E mágia mögött azonban sötét titok lappang. Parnassus évszázadokkal ezelőtt fogadást kötött az ördöggel, és elnyerte a halhatatlanságot. Később, amikor találkozott élete szerelmével, egy újabb egyezséggel fiatalságra cserélte halhatatlanságát. Csakhogy az ördög ezért az ifjú Valentinát, a mágus lányát kérte, akiért eljön, amint betölti tizenhatodik születésnapját. A határidő közeleg, ezért hogy mentse szeme fényét, Parnassus köt egy utolsó fogadást: az nyer, aki elcsábítja az első öt lelket. A Doktor a társulat vad, komikus és lenyűgöző figurái közül annak igéri lánya kezét, aki segít neki nyerni. Kalandos, és minden képzeletet felülmúlóan szürreális utazás veszi kezdetét időn és téren át...
Terry Gilliam fantasy-filmjének címszerepében Christopher Plummer látható. Legfőbb partnere, a titokzatos Tony szerepében Heath Ledger, akinek alteregójaként Johnny Depp, Colin Farrell és Jude Law is megjelenik. Az ördögi Mr. Nicket Tom Waits alakítja.
Gulliver csodálatos utazásai (1995) (1DVD) (Charles Sturridge)
Nem kis bonyodalmat jelent, amikor Gulliver, a hajótörést szenvedett és már holtnak nyilvánított hajóorvos váratlanul hazaérkezik. Munkáját, házát, feleségét már elvesztette, ráadásul minden bizonnyal az elméje is elborult. Mindenkit hagymázas történeteivel riogat. Törpékről, óriásokról és egyéb elképzelhetetlen lényekről, a velük való találkozásairól mesél. A városban senki nem hisz neki, s egykori hitvese - új vőlegénye nem minden érdek nélküli tanácsára - a bolondokházába záratja. Kisfia viszont nem kételkedik Gulliver meséiben, de neki sajátos okai vannak...
Gulliver utazásai (1977) (1DVD) (Richard Harris)
Gulliver, a hajóorvos (Richard Harris) álmában sem gondolta volna, hogy soron következő tengeri útja élete legnagyobb és legfurcsább kalandsorozatába sodorja. Egy hatalmas viharban hajótörést szenved, és épphogy életben maradva egy teljesen ismeretlen parton ér szárazföldet. Mire magához tér, meglepetten tapasztalja, hogy miniatűr emberkék nyüzsögnek körülötte és tulajdonképpen rabságba esett, mégpedig Lilliput törpebirodalmában, ahol furcsa, óriási érdekességként fogadják a hajótöröttet. Gullivernek nagy erőfeszítésébe kerül, mire végül sikerül elszabadulnia Lilliputból, ám kalandjai még ekkor sem érnek véget: egy újabb furcsa országba kerül, ahol ismét furcsa szerzetként tekintenek rá mégpedig nem a nagysága miatt.
Az angol protestáns tiszteletes, Jonathan Swift 1726-ban megjelent szatirikus mesterműve a mai napig megtalálható a szépirodalom legnagyobb alkotásai között, millió számra olvassák, sőt az elmúlt évtizedekben több film- és tévéfeldolgozás is készült belőle. A Richard Harris főszereplésével készült változat hű marad az eredeti Swift-hagyományokhoz, ám ezen túl nagyszerű mese és kalandtörténet is, így minden korosztály számára remek kikapcsolódást nyújt.
Gyűrűk Ura, A 2. - A Két torony (1DVD) (2011)
J. R. R. Tolkien A gyűrűk ura című művének műfajában egyelőre nincs konkurenciája. A legnagyszerűbb mese, amit valaha is lejegyeztek, noha titka könnyen megfejthető: alkoss meg egy teljes világot, rajzold meg a térképét, népesítsd be csodálatos lényekkel és emberszerű teremtményekkel, saját nyelvvel, kultúrával no és több ezer évre visszanyúló történelemmel. Ez utóbbiból emelj ki egy rövid, ám annál fontosabb időszakot, és dolgozd fel egy nagyívű regényben. S tedd mindezt a tudós-professzor e...
Herkules (2014) (1DVD) (mozi változat) (Dwayne Johnson)
DWAYNE JOHNSON felejthetetlen alakítása, a nagy Herkulesként! Amikor egy félelmetes új ellenség fenyegeti a védteleneket, Herkulesnek és rettenthetetlen harcosainak nyomasztó túlerővel szemben kell felvennie a harcot. Herkulesnek isteni erőre lesz szüksége, hogy leküzdje múltját és legyőzze ellenségeit a hősies kalandban, ami a kritikusok szerint „gyors tempójú, szemkápráztató akció”.
(Elizabeth Weitzman , New York Daily News)
Hetedik fiú, A (1DVD)
Egy régmúlt korban gonosz erő készül elszabadulni, mely újra felszítja a háborúságot az emberiség és a természetfeletti erők között. Gregory Mester egy lovag, aki századokkal ezelőtt foglyul ejtette a gonosz erőkkel bíró boszorkányt, Malkin Anyát. Azonban a boszorkány megszökött, és most bosszút forral. Malkin Anya összehívja a követőit minden inkarnációjából, és szörnyű haragját a gyanútlan világra akarja zúdítani. Csak egy valaki állhat az útjába: Gregory Mester. Gregory szemtől szembe kerül a gonosszal, melynek eljövetelétől mindig is rettegett. A következő teliholdig meg kell tennie azt, ami általában évekig tart: be kell tanítania új tanítványát, Tom Wardot, hogy legyőzhesse a semmihez sem fogható sötét mágiát. Az emberiség utolsó reménye a hetedik fiú hetedik fia.
Hús + vér (1DVD) (Paul Verhoeven) (karcos példány)
A sötét középkor kegyetlen világában járunk. Tombol a pestis és az éhínség, a halál mindennapos látvány. Az emberek közt az ököljog törvénye uralkodik: egy falat ennivalóért, egy marék aranyért, vagy egy szép lány birtoklásáért bárki habozás nélkül agyonveri felebarátját. E zord világban egy csapat zsoldos keresi a boldogulást. Babonás hittel követik a jeleket, melyeket egy szobor, Szent Martin szobra küld nekik. Amikor foglyul ejtik az ellenséges várúr, Arnolfini menyasszonyát, a szép és nemes származású Agnest, a horda azonnal ráveti magát a szűzlányra. Vezetőjük, Martin (Rutger Hauer) azonban úgy dönt: a lány csak az övé lehet! Szerelmével magára haragítja hű embereit. Ráadásul Arnolfini sem tétlen: a tanult, humanista ifjú felveszi a harcot a vérszomjas zsoldosvezérrel. Agnesnek pedig választania kell elrablója és vőlegénye között.
Kalandor - Az aranyládika átka (1DVD)
Ősi rejtélyek. Nagyhatalmú gonoszok. És egy félelmet nem ismerő hős kalandozásai egy gőzhajtású csodákkal és ártó varázslatokkal teli fantáziavilágban.
A Kalandor: Az aranyládika titka főhőse a 17 éves Mariah Mundi, kinek élete gyökeresen megváltozik, mikor szüleinek nyoma vész, öccsét pedig elrabolják. A nyomokat követve a lány egy titkos birodalomra bukkan gyerekrabló szörnyetegekkel, gyilkos titkokkal és egy rég elveszett kegytárggyal, amely határtalan gazdagságot biztosít birtokosának. Mivel nem csupán szülei, de az egész világ sorsa is rajta áll, Mariah mindent kockára tesz azért, hogy feltárja az aranyládika titkát.
Lovagok Háborúja (1DVD) (1997) (Anthony Hickox) (nagyon karcos példány)
A legendás fiatal harcos kalandjait elmesélő történet Arthur király udvarában játszódik. A Kerekasztal egyik lovagjának fegyverhordozójából igazi herceg és rettenthetetlen lovag válik. Amikor a varázslatos kardot, az Excaliburt elrabolják a vikingek, a fiatal lovag útra kel, hogy visszaszerezze. A legendás földet sok különleges, mesés teremtmény népesíti be, többek között Morgana Le Fay, a boszorkány, aki Arthur király hatalmát akarja megdönteni.
Nagy hal (1DVD) (Intercom kiadás)
Edward Bloom mindig hazudik. Nagy mesélő és kiváló anekdotázó: különös, színes fantáziájával mindenkit levesz a lábáról, még azokat is, akik talán nem hiszik el a világkörüli útjáról, az óriásokról, boszorkányokról, viharokról és csengő hangon éneklő sziámi ikrekről szóló elbeszéléseit. Egyedül a fiát nem győzi meg - ő egyszerűbb, szerethetőbb apára vágyik.
Amikor azonban kiderül, hogy Edward halálos beteg, a fia mégis beszélgetni kezd vele. Szeretné végre megismerni az apját: meghallgatja összes hihetetlen történetét, és megpróbálja elhinni őket: a sok hazugság mögött a valóságot keresi. Nem is sejti, mit fog találni...
Óceánok úrnői (1DVD) 2008
Káosz ütötte fel a fejét a tengerek birodalmában. Black Raven az óceánok rettegett kalóza szövetségre lépett egy renegát herceggel, hogy együtt döntsék meg Pattani hercegnőjének uralmát. Elindul, hogy megfelelő fegyvereket szerezzen, de terve kudarcot vall és a hatalmas ágyúk az óceán mélyére süllyednek. Eközben egy kis faluban egy hihetetlen tehetségű mágus nevelkedik, akinek apját Black Raven gyilkolta meg. Az ifjú varázsló bosszút esküszik és elhatározza, hogy megszabadítja az óceánokat Bl...
Odüsszeusz (1997) (1DVD) (Armand Assante)
Odüsszeusz otthon várja fia, Télemakhosz születését. Kötelessége azonban elszólítja, mivel a görögök oldalán részt kell vennie a trójai háborúban. A görögök eleinte azt remélik, hogy a harc nem tart sokáig, de a háború több mint tíz évig húzódik. Akhilleusz halála után úgy tűnik, a trójaiak javára dől el a harc. Ekkor támad Odüsszeusznak az a zseniális ötlete, hogy egy falovat építve csempésszék be a görög harcosokat a trójai várba...
Percy Jackson 2. - Szörnyek tengere (1DVD)
Percy Jackson isteni kalandokat él át: hiszen a görög isten, Poszeidón fia, és egyébként is vakmerő, vagány srác: ezúttal az egész világ jövője az ő kezében van! Percy és félisten haverjai együtt vágnak neki a Szörnyek Tengerének, ahol különös és félelmetes lények várnak rá – még egy zombihadsereg is! Az idő egyre fogy, neki pedig bármi áron elő kell kerítenie a legendás aranygyapjút: már csak az állíthatja meg a gonosz, földöntúli hatalmakat, melyeknek a mi világunkra fáj a foga!
Sárkányszív 1. (1DVD) (Budapest Film kiadás)
Bowen, az Ősi Törvény lovagja kardforgatásra tanítja Einon herceget. A gonosz királyt azonban megölik a parasztok, és a csatában a herceg is halálos sebet kap. A királynő a Sárkány barlangjába viteti fiát, ahol a Sárkány felajánlja fél szívét a hercegnek. Einon megesküszik, hogy igaz és jó király lesz, csakhogy ő még apjánál is gonoszabb. Bowen ezt a sárkányszívnek tulajdonítja. Megfogadja, hogy addig nem nyugszik, amíg meg nem találja és el nem pusztítja a Sárkányt.
Sárkányvadász (2008 - Dragon Hunter) (1DVD) (Maclain Nelson)
Kendrick még kisbabaként vált árvává, mikor szülei orkok támadásának estek áldozatul. Bátyja, Darius nevelte fel, vigyázva arra, hogy Kendriknek baja ne essen az ádáz orkok szűnni nem akaró támadásai során.
Miután Darius nagy harcossá vált, sok évre békét teremtett földjén. Mégis, a nyugalmas idők után még az orkoknál és a gonosz embereknél is hatalmasabb árnyék vetült birodalmára: sárkány támadta meg alattvalóit, s a pánik futótűzként terjedt az addig nyugalmas tájakon.
Egy anyjuk által feljegyzett próféciára hallgatván Darius Ocard kastélyába küldi Kendricket, hogy veszélyes küldetését beteljesítve sárkányvadásszá váljon...
Spiderwick krónikák, A (1DVD) (Select Video kiadás)
A Grace család - Jared, és ikerbátyja, Simon, nővérük, Mallory és édesanyjuk - New Yorkból egy elhagyatott, régi házba költöznek, mely déd-nagybátyjuké, Athur Spiderwické volt, és amely egy erdőben áll.
Hamarosan fura dolgok kezdenek történni az ódon lakban. Mivel a napi rendszerességgel előforduló rejtélyes eltűnésekre és balesetekre a család nem talál magyarázatot, Jaredet kezdik gyanúsítani. Ám amikor a gyerekek nyomozni kezdenek, fény derül a fantasztikus igazságra a Spiderwick birtokkal és az itt lakó lényekkel kapcsolatban...
Szikraváros (1DVD)( használt, karcos )
A föld mélyén rejtőző Szikraváros hosszú évszázadokon keresztül fényben tündöklő, varázslatosan békés hely volt. De egy nap a város hatalmas áramfejlesztője meghibásodik, és ahogy az utcai lámpák meghitt fényei pislákolni kezdenek, a városlakók életkedve is fokozatosan elhalványul. Két bátor kamaszra vár hát a feladat, hogy az ősi Építők által hátrahagyott jeleket követve megtalálják a felszínre vezető utat, mielőtt Szikravárosban örökre kihunynának a fények.
Bill Murray (Szellemirtók-sorozat), Tim Robbins (Zathura – Az űrfogócska) és Saoirse Ronan (Vágy és vezeklés) remekelnek a Jeanne Duprau bestsellere alapján készült, ámulatba ejtően izgalmas kalandfilmben, amely csdoálatos szórakozást nyújt az egész családnak!
Sorrend: Népszerűség szerint Név szerint (A-Z) Név szerint (Z-A) Ár szerint növekvő Ár szerint csökkenő Felvitel szerint (legutolsó az első) Felvitel szerint (legkorábbi az első)
| Általános szerződési feltételek